AKADEMIJA DRAMSKE UMJETNOSTI

SVEUČILIŠTA U ZAGREBU

Dragi studenti/studentice,

kako se bliže snimanja vaših nastavnih filmova i TV vježbi, a zbog trenutne epidemiološke situacije u RH, donosimo sljedeće mjere:

**Ako se pripreme i/ili snimanja odvijaju u INTERIJERU**

-   **smanjiti broj članova ekipe na onaj minimalni i nužni** koji pritom neće ugroziti proces rada na TV vježbi ili filmu

-   svi članovi ekipe obavezni su nositi maske za vrijeme rada (pripreme, probe, snimanja) na TV vježbi ili filmu

-   za vrijeme proba glumci i/ili statisti obavezni su nositi maske osim u slučajevima gdje to onemogućava proces rada

-   glumci i/ili statisti nisu obavezni nositi maske za vrijeme snimanja kadra

-   održavati, tamo je gdje je to moguće, i u što većoj mogućoj mjeri, razmak od najmanje 2 metra

U prostoru od 10 m2, mogu biti prisutne 3-4 osobe. Dozvoljeno je da broj ljudi u ekipi (uključujući i glumce i/ili statiste) premašuje zadanu brojku, ako je **neophodno** da bi se kadar izveo/snimio na zadovoljavajući način tj. kako je zamišljen.

-  povremeno provjetravati, ako je to moguće, prostoriju u kojoj se odvija snimanje  i/ili u kojoj se obavljaju pripreme za snimanje

- obavezna dezinfekcija ruku (sa za tu svrhu osiguranim dezinficijensima od strane Akademije dramske umjetnosti)

- mjerenje temperature prije dolaska na snimanje ili probu, te ako je temperatura (nakon ponovljenog mjerenja) 37.2 ili viša, obavijestiti nadležnog studenta/icu odsjeka Produkcije ili odsjeka Filmske režije i TV režije o nemogućnosti dolaska na snimanje i/ili probu.

**Ako se pripreme i/ili snimanja odvijaju u** **EKSTERIJERU:**

- **smanjiti broj članova ekipe na onaj minimalni i nužni** koji pritom neće ugroziti proces rada na TV vježbi ili filmu

- članovi ekipe obavezni su nositi maske za vrijeme rada na vježbi/filmu u slučaju kada nije moguća distanca od najmanje 1.5 metra

- glumci i statisti ne nose maske za vrijeme snimanja kadra

-  održavati, tamo je gdje je to moguće i u što većoj mogućoj mjeri, razmak od najmanje 1.5 metra

- izmjeriti temperaturu prije dolaska na snimanje ili probu, te ako je temperatura (nakon ponovljenog mjerenja) 37.2 ili viša, obavijestiti nadležnog studenta/icu (Produkcije ili Filmske i TV režije) o nemogućnosti dolaska na snimanje i/ili probu.

**Molimo vas da ove mjere ne shvatite samo kao restrikcije, već kao mjere solidarnosti kojima ćete, ako ih se pridržavate, značajno smanjiti mogućnost ugrožavanja zdravlja, i vašeg osobnog i svih ostalih koji će biti uključeni u proizvodnju nastavnih filmova i TV vježbi.**

**Dezinficijense i maske možete dobiti ako se najavite mailom** voditeljici filmske nastavne službe Sanji Šamanović, **najkasnije 3 dana prije početka snimanja i/ili proba.**

Ova uputa se odnosi na studente/ice odsjeka Produkcije, studente/ice odsjeka Filmske i TV režije ili, ako su u pitanju snimateljske vježbe, studente odsjeka Snimanja.

**Za sva dodatna pitanja i komentare možete se obratiti (u zajedničkom mailu) na:**

**sanjasamanovic@gmail.com  i  juric\_zvonimir@yahoo.com**

Srdačno,

dr.sc. Sanja Šamanović

Voditeljica filmske nastavne službe

doc.art. Zvonimir Jurić

Prodekan za nastavu i studente filmskih studija